Елімізде рамазан айы 24 сәуір күні басталады
"Елімізде рамазан айы 24 сәуір күні басталады" | "https://abai.kz/post/110320"
TITLE: Елімізде рамазан айы 24 сәуір күні басталады
URL: https://abai.kz/post/110320
META: "Елімізде рамазан айы 24 сәуір күні басталады" | "https://abai.kz/post/110320"
DATE: 14.04.2020
AUTHOR(s): Abai.kz
TOTAL WORDS: 100
TEXT: Бас мүфти Наурызбай қажы Тағанұлы Президент жанындағы Орталық коммуникациялар қызметінде тікелей эфирде өткен брифингте қасиетті Рамазан айының басталатын күнін мәлімдеді,- деп хабарлайды ҚМДБ. Бас мүфтидің айтуынша, биыл ораза 24 сәуір күні басталады. «Қазақстан мұсылмандары діни басқармасы еліміздегі іргелі зерттеу орталықтарының бірі болып табылатын В.Г.Фесенков атындағы «Ұлттық ғарыштық зерттеулер мен технологиялар орталығы» мекемесінің ғылыми мәліметіне сүйеніп, сондай-ақ көрші Өзбекстан және Қырғызстан мұсылмандары діни басқармаларымен кеңесіп, Рамазан айының басталатын күнін белгіледі. Шариғат үкімі мен ғылыми зерттеу жұмысының қорытындысына сәйкес, мұсылмандар асыға күтетін рамазан айы биыл елімізде 24 сәуір күні басталады деген шешім қабылданды» деп атап өтті ҚМДБ Төрағасы Наурызбай қажы Тағанұлы. Abai.kz
